VEJEN: Striden om Skovgårdsvej vest for Vejen, som Højesteret har fastslået, kommunen har anlagt ulovligt, tager nu en ny drejning.

Gårdejer Martin Lund Madsen, som vandt sagen i Højesteret, har mistet tålmodigheden med Vejen Kommune, som har afvist en mindelig løsning, og han føler nu, at han ikke har andre muligheder end at lukke vejen.

I løbet af mandagen hænger han store bannere op ved vejen for at advare bilisterne om, at vejen spærres den 22. oktober.

- Vi kæmper for den private ejendomsret, skriver gårdejeren på bannerne.